CELEX: 62012CA0319
Language: et
Date: 2013-11-28 00:00:00
Title: Kohtuasi C-319/12: Euroopa Kohtu (kolmas koda) 28. novembri 2013 . aasta otsus (Naczelny Sąd Administracyjny eelotsusetaotlus — Poola) — Minister Finansów versus MDDP Sp. z o.o. Akademia Biznesu, Sp. komandytowa (Käibemaks — Direktiiv 2006/112/EÜ — Artiklid 132–134 ja 168 — Maksuvabastused — Eraõiguslike organisatsioonide poolt ärilisel eesmärgil osutatud haridusteenused — Mahaarvamisõigus)

15.2.2014   
            
            
               ET
            
            
               Euroopa Liidu Teataja
            
            
               C 45/11
            
         Euroopa Kohtu (kolmas koda) 28. novembri 2013. aasta otsus (Naczelny Sąd Administracyjny eelotsusetaotlus — Poola) — Minister Finansów versus MDDP Sp. z o.o. Akademia Biznesu, Sp. komandytowa
   (Kohtuasi C-319/12) (1)
   
   (Käibemaks - Direktiiv 2006/112/EÜ - Artiklid 132–134 ja 168 - Maksuvabastused - Eraõiguslike organisatsioonide poolt ärilisel eesmärgil osutatud haridusteenused - Mahaarvamisõigus)
   2014/C 45/19
   Kohtumenetluse keel: poola
   
      Eelotsusetaotluse esitanud kohus
   
   Naczelny Sąd Administracyjny
   
      Põhikohtuasja pooled
   
   
      Hageja: Minister Finansów
   
      Kostja: MDDP Sp. z o.o. Akademia Biznesu, Sp. komandytowa
   
      Ese
   
   Eelotsusetaotlus — Naczelny Sad Administracyjny — Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 347, lk 1), artikli 132 lõike 1 punkti i ning artiklite 133, 134 ja 168 tõlgendamine — Siseriiklikud õigusnormid, milles erinevalt direktiivist nähakse ette käibemaksuvabastus eraõiguslike asutuste poolt ärilisel eesmärgil osutatud haridusteenustele — Sellisel asutusel, kellele on ette nähtud maksuvabastus, sisendkäibemaksu mahaarvamise õiguse kasutamise keelamine
   
      Resolutsioon
   
   
               1.
            
            
               Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikli 132 lõike 1 punkti i ning artikleid 133 ja 134 peab tõlgendama nii, et nendega ei ole vastuolus käibemaksuvabastuse kohaldamine muude kui avalik-õiguslike organisatsioonide poolt ärilisel eesmärgil osutatud haridusteenustele. Siiski on selle direktiivi artikli 132 lõike 1 punktiga i vastuolus see, kui maksuvabastust kohaldatakse üldiselt kõigile haridusteenustele, ilma et hinnataks neid osutavate muude kui avalik-õiguslike organisatsioonide eesmärke.
            
         
               2.
            
            
               Maksukohustuslane võib direktiivi 2006/112 artikli 168 või selle sätte üle võtnud liikmesriigi õigusnormi alusel nõuda sisendkäibemaksu mahaarvamise õigust juhul, kui tulenevalt siseriiklikus õiguses ette nähtud maksuvabastusest, mis on vastuolus selle direktiivi artikli 132 lõike 1 punktiga i, ei kuulu tema osutatud haridusteenused käibemaksuga maksustamisele.
               See maksukohustuslane võib igal juhul tugineda asjaolule, et nimetatud maksuvabastus on direktiivi 2006/112 artikli 132 lõike 1 punktiga i vastuolus, nii et see ei kuulu talle kohaldamisele juhul — isegi arvestades liikmesriikidele selle sättega antud kaalutlusõigust —, kui maksukohustuslast ei saa objektiivselt pidada organisatsiooniks, mille eesmärgid on sarnased avalik-õiguslike haridusorganisatsioonide eesmärkidega nimetatud sätte tähenduses, mis tuleb kindlaks teha liikmesriigi kohtul.
               Viimati nimetatud juhul maksustatakse selle maksukohustuslase osutatud haridusteenuseid käibemaksuga ning maksukohustuslane võib seega kasutada sisendkäibemaksu mahaarvamise õigust.
            
         
      (1)  ELT C 287, 22.9.2012.